open-index/open-wikipedia-markdown huggingface dataset:
François Bourbotte

**François Bourbotte** (24. helmikuuta 1913 Loison-sous-Lens, Ranska – 15. joulukuuta 1972) oli ranskalainen jalkapalloilija, pelipaikaltaan puolustaja.

Bourbotte edusti urallaan muun muassa SC Fivesiä, JA Armentièresia ja Lille OSC:ia. Hän voitti jälkimmäisen kanssa Ligue 1:n kaudella 1945–1946 sekä Ranskan cupin kausilla 1945–1946 ja 1946–1947. Hän pelasi urallaan yhteensä 73 liigaottelua. Bourbotte debytoi Ranskan A-maajoukkueessa helmikuussa 1937 ja pelasi joukkueessa yhteensä 17 ottelua. Hän kuului joukkueen kokoonpanoon vuoden 1938 maailmanmestaruuskilpailuissa, mutta ei pelannut yhtään ottelua.

## Lähteet
Herman Vihtori Luukko

**Herman Vihtori Luukko** (6. tammikuuta 1880 Nurmo – 23. heinäkuuta 1939 Helsinki) oli suomalainen kansakoulujen tarkastaja.

Luukko valmistui kansakoulunopettajaksi Jyväskylän seminaarista vuonna 1903. Hän toimi opettajana Saarijärvellä, Alahärmässä ja Tampereella. Luukko sai kansakouluntarkastajan pätevyyden 1913, mutta hän toimi v.t. kansakouluntarkastajana jo vuodesta 1910 Tampereen, Forssan, Mikkelin ja Lohjan piireissä. Luukko oli Oulun piirin vakinaisena kansakouluntarkastana 1919–1925 ja hän toimi samalla vuosina 1922–1923 myös Oulun kaupungin kansakouluntarkastajana. Vuodesta 1925 alkaen Luukko oli Seinäjoen piirin kansakouluntarkastajana hoitaen tätä virkaa kuolemaansa asti. 

Luukko kuului Seinäjoen yhteiskoulun johtokuntaan ja vanhempainneuvostoon. Hän oli koulukasvitarhatyön uranuurtajia ja julkaisi tältä alalta teoksen *"Sydänjuuret maahan"*. Suomen koulukasvitarhayhdistyksen sihteerinä Luukko oli 1914–1919.

Luukko kuoli 59-vuotiaana heinäkuussa 1939 Helsingin Diakonissalaitoksella.

## Julkaisuja
Nimellä *H. V. Luukko*:
* *Sydänjuuret maahan!: koulukasvitarhat kansantaloudellisina ja pedagoogisina kasvatusvälineinä*. Suomen koulukasvitarhayhdistys, Tampere 1918,  2. uudistettu ja runsaasti lisätty painos nimellä *Kansakoulu kansan kouluksi: sydänjuuret maahan!: koulukasvitarhat kansantaloudellisina ja pedagogisina kasvatusvälineinä*. WSOY 1934

## Lähteet
Kitchener

**Kitchener** tarkoittaa seuraavia:

## Sukunimi
* Barry Kitchener (1947–2012), englantilainen jalkapalloilija
* Herbert Kitchener, (1850–1916), irlantilaissyntyinen brittiläinen sotamarsalkka
* Lord Kitchener, oik. Aldwyn Roberts (1922–2000), trinidadilainen calypso- ja soca-laulaja

## Muita
* Kitchener, kaupunki Kanadan Ontarion provinssissa
* Kitchener Rangers, kanadalainen jääkiekkoseura
Peter Mbah

**Peter Ndubuisi Mbah** (s. 17. maaliskuuta 1972) on nigerialainen lakimies, talousanalyytikko sekä Enugun osavaltion kuvernööri. Mbah on myös Pinnacle Oil and Gas Ltd öljy-yhtiön perustaja ja toimitusjohtaja.

Mbah on kotoisin Owosta, joka sijaitsee Enugun osavaltiossa Nigeriassa. Hän on julkishallinnon ja johtamisinstituutin (CIPM) stipendiaatti sekä Nigerian kansainvälisten asioiden ja Nigerian asianajajaliiton jäsen.

## Ura
Mbah valmistui oikeustieteen maisteriksi Lagos State yliopistosta vuonna 2004 ja MBA-tutkinto IESE Business Schoolista, Navarran yliopistosta ja jatkotutkinto Oxfordista. Godfrey Okoyen yliopisto myönsi Mbahille valtiotieteen kunniatohtorin tutkinnon vuonna 2021.

## Lähteet
Rose Rayhaan by Rotana

**Rose Rayhaan by Rotana** on Dubaissa Yhdistyneissä arabiemiraateissa sijaitseva 333 metriä korkea hotellikäytössä oleva pilvenpiirtäjä. Torni rakennettiin vuosina 2004–2007, ja siinä on 71 kerrosta. Rakennuksen suunnitteli arkkitehtitoimisto Khatib & Alami.

## Lähteet
Benin kesäolympialaisissa 2024

**[[Benin olympialaisissa|Benin]]** osallistuu **[[kesäolympialaiset 2024|kesäolympialaisiin 2024]]** Pariisissa. Maata edustaa viisi urheilijaa kolmessa eri urheilumuodossa. Joukkueen lippua olympialaisten avajaisissa kantoivat judoka Valentin Houinato ja juoksija Noélie Yarigo.

## Joukkue
### Judo

Benin sai judoon yhden maapaikan. Maata edustaa ranskanbeniniläinen judoka ja toimittaja Valentin Houinato.

* Valentin Houinato – miesten 81&nbsp;kg

### Uinti

Benin sai uintiin kaksi maapaikkaa universaalipaikkojen jaossa.

* Alexis Kpadi – miesten 100&nbsp;m selkäuinti
* Ionnah Eliane Douillet – naisten 50&nbsp;m vapaauinti

### Yleisurheilu

Benin sai yleisurheiluun kaksi maapaikkaa.

* Didier Kiki – miesten 100&nbsp;m
* Noélie Yarigo – naisten 800&nbsp;m

## Lähteet
Knarrevik/Straume

**Knarrevik/Straume** (myös muodossa **Knarrvika/Straume**) on taajama Øygardenin kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 7,3 neliökilometriä ja asukasluku 12&nbsp;200 vuonna 2023.

## Kuvia

Sotrabrua 2.jpg|Sotran silta


## Lähteet
Gary Anderson (täsmennyssivu)

**Gary Anderson** -nimisiä henkilöitä ovat:

## Musiikki
*Gary M. Anderson (s. 1947), muusikko, kapellimestari, sovittaja ja tuottaja
*Gary ”Angry” Anderson (s. 1947), australialainen laulaja-lauluntekijä, televisiojuontaja ja näyttelijä
*Gary Levone Anderson, *[[Gary US Bonds]]* (s. 1939), yhdysvaltalainen R&B- ja rock-laulaja

## Urheilu
### Amerikkalainen jalkapallo
*Gary Anderson (s. 1955) amerikkalainen hylkkääjä
*Gary Anderson (s. 1959), eteläafrikkalainen potkaisija
*Gary Anderson (s. 1961), amerikkalainen puollustaja

### Muut urheilulajit
*Gary Anderson (s. 1967), uusiseelantilainen pyöräilijä
*Gary Anderson (s. 1970), skotlantilainen tikanheittäjä
*Gary Anderson (s. 1969), kanadalainen uimari
*Gary Anderson (s. 1939), yhdysvaltalainen kilpa-ampuja ja kaksinkertainen olympiamitallisti

## Muut
*Gary Anderson (s. 1951), brittiläinen Formula 1 -autojen suunnittelija
*Gary Anderson (s. 1947), yhdysvaltalainen suunnittelija ja arkkitehti.

## Katso myös
*Gerry Anderson (täsmennyssivu)
Ukrainica

**Ukrainica** () tarkoittaa yleismerkityksessään Ukrainan kansallisbibliografiaa tai esimerkiksi yliopistokirjaston Ukrainaa käsittelevää kirjastoaineistoa. 

## Ukrainica-verkkokirjasto

Erikoismerkityksessään **Ukrainica** () tai **Ukrajinika** () viittaa Ukrainan kansalliskirjaston ja Ukrainan kansallisen tiedeakatemian yhteishankkeena yleisölle avaamaan verkkokirjastoon, joka sisältää erityisesti Ukrainaa käsittelevää verkkoaineistoa. Helmikuun alussa 2022 Ukrainica-verkkoaineisto sisälsi 139 internet-nimikettä, 9&nbsp;998 digitaaliseen muotoon saatettua kirjaa, 23 sanomalehteä, 42 aikakauslehteä tai kausijulkaisua, 38 käsikirjoitusta 74 karttaa, 97 painettua musiikkinimikettä ja 560 kuvaa. Aineistohakuja on mahdollista tehdä aiheen tai aiheen otsikon mukaan.

## Huomautukset

## Lähteet
Ågotnes

**Ågotnes** on taajama Øygardenin kunnassa Vestlandin läänissä Norjassa. Taajaman pinta-ala on 3,3 neliökilometriä ja asukasluku 3&nbsp;643 vuonna 2023.

## Lähteet
Fjellin kirkko (Øygarden)

**Fjellin kirkko** () on Øygardenin kunnassa Vestlandin läänissä Norjassa sijaitseva puinen pitkäkirkko vuodelta 1874.
## Lähteet

## Aiheesta muualla
Liisa Pakosta

**Liisa-Ly Pakosta** (s. 3. syyskuuta 1969 Tallinna) on virolainen Viro 200 -puolueen poliitikko ja Viron nykyinen oikeus- ja digitalisaatioministeri heinäkuusta 2024. Ennen vuotta 2015 hän kuului Isänmaahan. Pakosta on valmistunut Tarton yliopistosta pääaineenaan historia ja Tallinnan yliopistosta pääaineenaan oikeustiede. Hän on ollut Riigikogun jäsen vuosina 2009–2014 ja uudelleen vuodesta 2023. Aiemmin hän on toiminut muun muassa Tallinnan kaupunginvaltuutettuna ja apulaispormestarina.
## Yksityiselämä
Pakosta elää avoliitossa ja hänellä on viisi lasta. Hän harrastaa muun muassa käsitöitä.
## Lähteet

## Aiheesta muualla
Heikki Hyöty

**Heikki Hyöty** (s. 1959) toimii Tampereen yliopiston Lääketieteen ja terveysteknologian tiedekunnan professorina (virologia). Tutkimuskohteina ovat virusinfektiot, virusrokotteet sekä virusten rooli kroonisissa sairauksissa (tyypin 1 diabetes, allergia, astma ja keliakia). Hän on tutkinut myös ympäristömikrobien biologisen monimuotoisuuden roolia immuunijärjestelmän säätelyssä ja immuunivälitteisten sairauksien riskiä. 

Hyöty valmistui lääketieteen lisensiaatiksi vuonna 1983. Väitöskirja *Viral and immunological markers reflecting the etiology of Type 1* diabetes (Virus- ja immunologiset markkerit, jotka heijastavat tyypin 1 etiologiaa) hyväksyttiin Tampereen yliopiston lääketieteellisessä tiedekunnassa vuonna 1988. Virologian dosentuurissa hän aloitti Tampereen yliopistossa vuonna 1994 ja Turun yliopistossa vuona 1996. Hän on kirjoittanut noin 400 alkuperäistä tieteellistä artikkelia, ohjannut 17 väitöskirjaa ja hänellä on yhdeksän omaa patenttia. Hyöty on ollut mukana useissa kansainvälisissä tutkimushankkeissa ja koordinoinut kolmea eri EU-hanketta. Hän on sekä Suomessa että kansainvälisesti kollegoidensa korkeasti arvostama tutkija. 

Hyöty on osallistunut diabetesrokotteen kehitystyöhön, jonka kehittäminen on lähtenyt hyvin käyntiin ensimmäisissä ihmisille tehdyissä kokeissa. Rokotteen kehitystyöhön on osallistunut myös Helsingin yliopiston lastentautien emeritusprofessori Mikael Knip. Hyöty ja Knip perustivat Vactech Oy:n. Rokotetutkimuksen edetessä keksintö lisensioitiin Provention Biolle, joka hankki tutkimukselle rahoituksen. Rokotetutkimuksessa on tehty tutkimusvaihe faasi 1, jossa rokotetta annettiin 32 terveelle aikuiselle. Havaittiin, että rokote oli turvallinen ja yllättäviä sivuvaikutuksia ei ilmennyt. Rokote sai aikaan hyvän vasteen usempia Coxsackie B -virustyyppejä vastaan. Seuraavaksi toteutetaan faasi 2, joka on vastaava tutkimus lapsilla, jotka ovat rokotteen pääasiallinen kohderyhmä. Tutkimusryhmän koko on satoja tutkittavia. Tätä seuraa faasi 3, jossa rokotetta annetaan tuhansille. Tutkimus toteutetaan parissa maassa, jotta nähdään rokoteen teho eri väestöissä. Myyntiluvan rokote voi saada 5–7 vuodessa. Rokotteen on tarkoitus ennaltaehkäistä myös sydäntulehdusta, aivokalvotulehdusta ja hengitystieinfektioita.

## Lähteet
Glykolieetteri

**Glykolieetteri** on orgaaninen liuotin. Glykolieettereitä käytetään glykoliestereiden tavoin lakoissa, maaleissa, painoväreissä, puhdistusaineissa, lattiavahoissa ja lentokoneiden polttoaineissa. Niiden haihtuvuus on vähäisempää kuin monilla alifaattisilla ja aromaattisilla hiilivedyillä. Ne voivat imeytyä ihon läpi elimistöön. Niistä jotkut ovat lisääntymisterveydelle haitallisia. Glykolieettereitä käytetään myös kosmetiikassa ja hygieniatuotteissa sideaineina ja liuottimina. Niillä on pehmentäviä vaikutuksia liuottimina. Pitkäaikainen altistuminen glykolieettereille voi aiheuttaa maksa- ja munuaisvaurioita sekä pahoinvointia ja anemiaa.

## Lähteet
Khaby Lame

**Khabane ”Khaby” Lame** on Senegalissa syntynyt italialainen somevaikuttaja, joka julkaisee lyhyitä sketsejä ja reaktiovideoita sosiaalisessa mediassa. Hänen videoillaan ei tavallisesti puhuta, vaan Lame kommunikoi pelkästään eleillään ja ilmeillään. Lame alkoi julkaista komediavideoita koronaviruspandemian alkuaikoina ja on ollut Tiktokin seuratuin henkilö vuodesta 2022. Kesäkuussa 2024 hänellä oli palvelussa 162 miljoonaa seuraajaa.

## Lähteet

## Aiheesta muualla

* Khaby Lamen Tiktok-kanava
Jalkapallo kesäolympialaisissa 2024 – naisten turnaus

**Naisten jalkapalloturnaus [[Kesäolympialaiset 2024|Pariisin olympialaisissa 2024]]** pelattiin 25. heinäkuuta – 10. elokuuta 2024. Loppuottelu pelattiin Pariisin Parc des Princes -stadionilla. Muut kisakaupungit olivat Marseille, Lyon, Bordeaux, Saint-Étienne, Nizza ja Nantes. Turnaukseen osallistui 12 joukkuetta, joista yksi paikka oli varattu isäntämaa Ranskalle.

Olympiakultaa voitti Yhdysvallat, hopeaa sai Brasilia ja pronssille sijoittui Saksa.

## Ottelujärjestelmä
Lopputurnaukseen päässeet 12 joukkuetta jaettiin kolmeen alkulohkoon. Alkulohkon sisällä jokainen joukkue kohtasi muut joukkueet kertaalleen. Voitosta sai kolme pistettä, tasapelistä yhden pisteen ja tappiosta jäi pisteittä. Jokaisen alkulohkon kaksi parasta sekä alkulohkojen kaksi parasta kolmanneksi sijoittunutta etenivät pudotuspeleihin. Alkulohkojen sijoitukset määritettiin ensisijaisesti kerättyjen pisteiden perusteella. Jos kaksi tai useampi joukkue oli tasapisteissä, määritettiin sijoitukset seuraavassa järjestyksessä:
# Tehtyjen ja päästettyjen maalien erotus
# Tehdyt maalit
# Saavutetut pisteet tasapisteissä olevien joukkueiden välisissä otteluissa
# Tehtyjen ja päästettyjen maalien erotus tasapisteissä olevien joukkueiden välisissä otteluissa
# Tehdyt maalit tasapisteissä olevien joukkueiden välisissä otteluissa
# *Kurinpitopisteet*: joukkue saa yhden miinuspisteen jokaisesta keltaisesta kortista, epäsuorasta punaisesta kortista (kaksi keltaista korttia samalle pelaajalle) kolme, suorasta punaisesta neljä sekä keltaisesta kortista ja sen jälkeisestä suorasta punaisesta kortista viisi miinuspistettä. Suurimman pistemäärän joukkue pääsee jatkoon.
# Arvonta

Kaksi parasta lohkossaan kolmanneksi sijoittunutta määritettiin seuraavassa järjestyksessä:
# Saavutetut pisteet omassa alkulohkossaan
# Maaliero
# Tehdyt maalit
# Kurinpitopisteet
# Arvonta

## Turnaus

### Alkulohkot
#### Lohko A

----

----

#### Lohko B

----

----

#### Lohko C

----

----

### Pudotuspelit

#### Puolivälierät

#### Välierät

#### Pronssiottelu

#### Loppuottelu

## Lähteet
Amber English

**Amber English** (s. 25. lokakuuta 1989) on yhdysvaltalainen haulikkoampuja. Hän voitti skeet-ammunnassa olympiakultaa Tokion olympialaisissa 2021.

English voitti Münchenin MM-kilpailuissa 2010 kultaa skeetin joukkuekilpailussa Kimberly Rhoden ja Haley Dunnin kanssa. Changwonin MM-kilpailuissa 2018 hän voitti joukkuekultaa Caitlin Connorin ja Kimberly Rhoden kanssa sekä saavutti pronssia Yhdysvaltain kolmoisvoittoon päättyneessä henkilökohtaisessa kilpailussa. Tokion olympialaisissa 2021 English voitti henkilökohtaisessa kilpailussa olympiakultaa. Hän oli alkukilpailussa kolmanneksi paras kolme pistettä Kiinan Wei Mengiä jäljessä. Loppukilpailussa hän oli ennen viimeistä sarjaa tasoissa Italian Diana Bacosin kanssa mutta voitti lopulta yhden pisteen erolla lopputuloksellaan 56 pistettä.

## Lähteet
Jex Blackmore

**Jex Blackmore** (s. 1986 Detroit) on yhdysvaltalainen aborttia puolustava kansalaisaktivisti, performanssitaiteilija ja satanisti.

Blackmore on toiminut The Satanic Templen Detroitin-haaran johtajana. Hän oli mukana järjestämässä historian suurinta siihenastista satanistista kokoontumista, jossa Baphometin patsas paljastettiin Detroitissa vuonna 2015. Blackmore osallistui *[[Hail Satan?]]* -dokumenttielokuvaan. Hän on ajanut elokuvan, performanssin ja kirjoittamisen keinoin lisääntymisterveyden asiaa. Blackmore on tarkastellut työssään uskonnollisen moraalipuheen, seksuaalisuuden ja politiikan suhdetta.

Blackmore esitteli syyskuussa 2019 *Sex Militant* -nimisen multimediainstallaation ja kestoperformanssin, joka päättyi osallistavaan rituaaliesitykseen. *[[Chicago Reader]]* piti esitystä yhtenä vuoden 2019 parhaista taidenäyttelyistä. Katolinen kirkko vastusti hanketta. Vuonna 2020 Blackmoren kokeellinen elokuva *An Undue Burden* esitettiin ensimmäisen kerran Ann Arborin elokuvajuhlilla. Blackmore otti tammikuussa 2022 livenä televisiossa raskaudenkeskeytyksessä käytettävää mifepristonia. Hän kertoi olevansa tekemässä kolmatta aborttiaan. Jälkikäteen hän keskusteli aborttivastaisen Rebecca Kiesslingin kanssa. Kiessling esitti Blackmoren toimineen shokkiarvon ja julkisuuden takia. Blackmore itse perusteli toimintaansa tietoisuuden edistämisellä raskaudenkeskeytykseen käytettävien lääkkeiden saatavuudesta postitse. Yhdysvaltain elintarvike- ja lääkevirasto oli sallinut niiden postimyynnin joulukuussa 2021.

Blackmore on väitellyt Westboron baptistikirkon edustajien kanssa. Hän käyttää itsestään sukupuolineutraaleja pronomineja ”they” ja ”them”.

## Lähteet

## Aiheesta muualla
*
Jenkki (sana)

**Jenkki** (  tai *Yank* ) on monimerkityksinen sana, jolla viitataan yhdysvaltalaisiin. Amerikanenglanninkielisissä yhteyksissä  se tarkoittaa ensisijaisesti Pohjois-Yhdysvaltojen, ennen kaikkea Uuden-Englannin asukkaita. Sanan alkuperä on epäselvä, mutta mahdolliseksi etymologiaksi on arveltu hollanninkielistä henkilönnimeä *Janke*, joka puolestaan on diminutiivimuoto nimestä *[[Jan]]*.

Sanalla *jenkki* on tarkoitettu ilmeisesti alun perin 1600-luvulla Pohjois-Amerikan hollantilaissiirtolaisia, mutta jo vuonna 1683 Uuden Amsterdamin hollantilaiset ovat käyttäneet sitä Connecticutin englantilaisista. Ainakin 1700-luvun puolivälistä eteenpäin *jenkeiksi* on kutsuttu nimenomaan Uuden-Englannin asukkaita: brittiläinen kenraali James Wolfe käytti sitä kirjeessään vuonna 1758 ilmaistessaan tyytymättömyyttä komentamiaan uusienglantilaisia joukkoja kohtaan, ja samoihin aikoihin brittisotilaiden kerrotaan niin ikään käyttäneen sanaa halventavasti bostonilaisista. Brittiläisessä kielenkäytössä se on esiintynyt halventavana yleisnimityksenä kaikille amerikkalaisille jo Yhdysvaltain vapaussodan (1775−1783) aikoihin.

Yhdysvalloissa *jenkki* on merkinnyt Etelävaltioiden asukkaiden vastakohtaa tiettävästi 1820-luvun lopulta alkaen. Yhdysvaltain sisällissodan (1861−1865) yhteydessä Unionin joukkoja nimitettiin Etelässä yleisesti "hiton jenkeiksi" (). Ensimmäisen maailmansodan aikaan mennessä termin sävy oli muuttunut leikkimieliseksi, vaikka englannissa sitä pidetään yhä toisinaan halventavana.

Suomenkielisessä käytössä sana tunnetaan ensimmäisen kerran 1910-luvulla Stadin slangissa, johon se on lainattu luultavasti ruotsin kautta.

## Katso myös
* Yankee Doodle
* New York Yankees

## Lähteet
Hail Satan?

***Hail Satan?*** on vuoden 2019 yhdysvaltalainen dokumenttielokuva, joka käsittelee The Satanic Templen perustamista, nousua julkisuuteen ja vaikutusta keskusteluun uskonnonvapaudesta. Elokuva esitettiin ensimmäisen kerran Sundancen elokuvajuhlilla vuonna 2019. Sen jakelija on Magnolia Pictures.

*Hail Satan?* esitettiin ensi-iltansa jälkeen lukuisilla festivaaleilla Yhdysvalloissa, Euroopassa ja Australiassa. Elokuvan ohjasi Penny Lane ja siinä esiintyy The Satanic Temple -liikkeessä toimivia henkilöitä. Penny Lane kertoi pitävänsä satanismia väärinymmärrettynä; 1970–1990-luvuilla Yhdysvalloissa koettiin saatananpalvontapaniikiksi kutsuttu ilmiö, jossa laajalti raportoitiin kuviteltuja satanistien tekemiä, yleensä lapsiin kohdistuneiksi väitettyjä raiskauksia ja murhia. Elokuva välittää satanismista toisenlaisen kuvan.

Elokuvan kesto on 95 minuuttia. The Satanic Templen johtohahmo Lucien Greaves kertoo elokuvassa haluavansa edistää käsitystä Yhdysvalloista sekulaarina, demokraattisena ja moniarvoisena yhteiskuntana sen sijaan, että se nähtäisiin kristillisenä valtiona. Liike on esimerkiksi katsonut, että Kymmenelle käskylle omistetun patsaan salliminen julkisella paikalla edellyttää saman oikeuden tunnustamista Baphometin patsaalle. Elokuvassa esitellään valmistautumista Baphomet-tempaukseen ja ohjaajan keskusteluja liikkeen vaikuttajien kanssa.

## Lähteet

## Aiheesta muualla
*
Eduard Knoblauch

**Eduard Knoblauch** (1801–1865) oli saksalainen arkkitehti. Hänen päätyönsä on Berliinin Neue Synagoge ('uusi synagoga', 1859–1867), jonka Friedrich August Stüler vei päätökseen. Synagoga on maurilaistyylinen rakennus, jonka sisäosan suunnittelussa maurilaiset muodot ovat sopusoinnussa silloin uudenaikaisten rautarakenteiden kanssa.

## Lähteet

## Aiheesta muualla
Tennis kesäolympialaisissa 2024 – naisten kaksinpeli

**Naisten tenniksen kaksinpeli [[Kesäolympialaiset 2024|Pariisin kesäolympialaisissa 2024]]** pelattiin 27. heinäkuuta – 4. elokuuta Stade Roland-Garros'lla.

## Sijoitetut pelaajat
Lähde:

  *(pronssiottelu)*
  *(3. kierros)*
  *(vetäytyi sairastumisen vuoksi)*
  *(3. kierros)*
  *(2. kierros)*
  **(voittaja)**
  *(3. kierros)*
  *(puolivälierät, luovutus)*
  *(puolivälierät)*
  *(1. kierros)*
  *(3. kierros)*
  *(puolivälierät)*
  *(loppuottelu)*
  *(2. kierros)*
  *(2. kierros)*
  *(3. kierros)*
  *(1. kierros)*

## Kaavio
Lähde:

### Loppukierrokset

### Kaavion yläosa
#### Lohko 1

#### Lohko 2

### Kaavion alaosa
#### Lohko 3

#### Lohko 4

## Lähteet
Luettelo Aasian kaupungeista väestön mukaan kaupunkirajojen sisällä

Tämä on **luettelo [[Aasia]]n suurimmista kaupungeista.** Sijoitukset perustuvat kaupunkien hallinnollisten rajojen sisällä oleviin väestömääriin  toisin kuin kaupunkialueisiin tai metropolialueisiin  joilla on välttämättä suurempi väestö.

**Lihavoitu** edustaa maan suurinta kaupunkia *kursivoitu* pääkaupunkia.

## Luettelo

## Lähteet
Veera Nykänen

**Veera Nykänen** (o.s. **Manninen**, s. 2000) on suomalainen kenttäratsastaja. Hän edustaa Pieksämäen ratsastusseura Pikadoreja. Hän edusti Suomea Pariisin kesäolympialaisissa 2024. Vuosina 2018–2025 hänen kilparatsunsa on Sir Greg.

Nykänen sijoittui seitsemänneksi nuorten EM-kilpailuissa 2021. Samana vuonna hän voitti aiempien nuorten Suomen-mestaruuksiensa jatkoksi ensimmäisen yleisen sarjan Suomen-mestaruutensa. Vuonna 2023 hän hankki Suomelle maapaikan Pariisin olympialaisiin ja sijoittui parhaimmillaan kahdesti neljänneksi neljän tähden kilpailuissa Puolassa. Vuoden 2023 EM-kilpailuissa hän ei pystynyt kilpailemaan ratsu Sir Gregin loukkaannuttua kisapaikalla. Pariisin olympialaisissa 2024 Nykänen (tuolloin vielä nimellä Manninen) ja Sir Greg sijoittuivat 36:nneksi.

Nykänen avioitui kesällä 2025 ja otti käyttöön puolisonsa sukunimen.

## Lähteet

## Aiheesta muualla
*
Paini kesäolympialaisissa 2024

**[[Paini]]ssa** kilpailtiin **[[kesäolympialaiset 2024|Pariisin 2024 kesäolympialaisissa]]** 29. kertaa. Painissa kilpailtiin 5.–11. elokuuta 2024. Ottelut käytiin Grand Palais Éphémèren näyttelysalissa Pariisissa. Miehet kilpailivat kreikkalais-roomalaisessa painissa kuudessa painoluokassa ja vapaapainissa kuudessa painoluokassa. Naiset kilpailivat vapaapainissa kuudessa painoluokassa.

## Aikataulu
Yksi painoluokka kilpailtiin kahtena päivänä. Ensimmäisenä päivänä käytiin neljännesvälierät, puolivälierät ja välierät. Toisena päivänä kilpailtiin puolestaan keräilyerät, pronssiottelut ja loppuottelu. Toisen päivän päätti mitaliseremonia.

## Mitaliyhteenveto

### Miehet

#### Kreikkalais-roomalainen

#### Vapaapaini

### Naiset

## Lähteet
Koilanaglyfi

**Koilanaglyfi** eli **upotettu reliefi** on reliefin erityismuoto, joka on valmistettu uurtamalla kappaleen pintaa niin, ettei kuva-aihe lainkaan ulkone pinnasta.

Koilanaglyfi on egyptiläiselle kuvanveistotaiteelle ominainen matalan reliefin laji. Sen kuvioita rajoittavat 1–2 cm:n syvyiset ääriviivat, joita vastaan muoto pyöristyy sisältäpäin lievästi samalla kun pohja pysyy ehjänä ja kuvioiden pinnan kanssa samassa tasossa. Vaikutus lähenee voimakasta ääriviivapiirustusta. Tekniikan tarkoitus on kuvan suojaaminen vahingoittumisilta ja rapautumiselta, mutta ennen kaikkea se merkitsee suurta työnsäästöä. Useimmiten sitä tapaa graniitti- ja basalttisarkofageissa, mutta myös kalkkilaatoissa sekä temppelien ja palatsien ulkoseinissä, jolloin se aina maalattiin. Myöhemmin koilanaglyfejä on joskus käytetty vanhemmassa romaanisessa tyylissä.

## Lähteet
Albania kesäolympialaisissa 2024

**[[Albania olympialaisissa|Albania]]** osallistuu **[[kesäolympialaiset 2024|kesäolympialaisiin 2024]]** Pariisissa. Maata edustaa kahdeksan urheilijaa neljässä eri urheilumuodossa. Joukkueen lippua olympialaisten avajaisissa kantoivat painija Zelimhan Abakarov ja uimari Kaltra Meça.

## Joukkue
### Ammunta

Albania sai ammuntaan yhden maapaikan universaalipaikkojen jaossa.

* Manjola Konini – naisten 10&nbsp;m ilmapistooli, 25&nbsp;m pistooli

### Paini

Albania sai ensimmäistä kertaa kolme maapaikkaa painiin. Paikoista yksi tuli MM-kilpailujen 2023 ja kaksi Istanbulin olympiakarsintaturnauksen 2024 kautta. Maan edustajat, jotka kaikki kilpailevat vapaapainissa, ovat venäläissyntyisiä.

;Vapaapaini
* Zelimhan Abakarov – miesten 57&nbsp;kg
* Islam Dudajev – miesten 65&nbsp;kg
* Tšermen Valijev – miesten 74&nbsp;kg

### Uinti

Albania sai uintiin kaksi maapaikkaa universaalipaikkojen jaossa.

* Grisi Koxhaku – miesten 100&nbsp;m vapaauinti
* Kaltra Meça – naisten 200&nbsp;m vapaauinti

### Yleisurheilu

Albania sai yleisurheiluun kaksi maapaikkaa. Luiza Gega oli painin ulkopuolella ainoa joukkueen urheilija, joka varmisti paikkansa olympialaisiin rikkomalla tulosrajan.

* Franko Burraj – miesten 100&nbsp;m
* Luiza Gega – naisten 3&nbsp;000&nbsp;m estejuoksu

## Lähteet
Verrières (Aube)

**Verrières** on kunta Ranskassa Auben departementissa Grand Estin alueella. Se sijaitsee Seinejoen varrella, noin 10 kilometriä Troyes'n kaupungista kaakkoon.

Saint-Pierren ja Saint-Paulin kirkko on rakennettu 1500-luvulla. Ranskan uskonsotien aikana (1562-1598) kirkko ryöstettiin, minkä jälkeen Montier-la-Cellen luostarin munkit korjasivat sen vuonna 1677. Kirkontorni on rakennettu vuonna 1863.

Saint-Aventinin kappeli sijaitsee samannimisessä kylässä. Se on omistettu erakolle, joka asui siellä 500-luvulla. Luostarin vanhimmat osat ovat 1100-luvulta. Sitä kuitenkin rakennettiin uudelleen 1500- ja 1800-luvuilla.


Tiedosto:Verrières.jpg|Saint-Pierren ja Saint-Paulin kirkko
Tiedosto:Verrières Chapelle de Saint Aventin 01.JPG|Saint-Aventinin kappeli


## Lähteet

## Aiheesta muualla
Verrières

**Verrières** voi tarkoittaa seuraavia:

* Verrières, kunta Ardennesin departementissa Ranskassa
* Verrières, kunta Auben departementissa Ranskassa
* Verrières, kunta Aveyronin departementissa Ranskassa
* Verrières, kunta Charenten departementissa Ranskassa
* Verrières-de-Joux, kunta Doubs’n departementissa Ranskassa
* Verrières-du-Grosbois, entinen kunta Doubs’n departementissa Ranskassa
* Verrières-en-Forez, kunta Loiren departementissa Ranskassa
* Verrières-en-Anjou, kunta Maine-et-Loiren departementissa Ranskassa
* Verrières, kunta Marnen departementissa Ranskassa
* Verrières, kunta Ornen departementissa Ranskassa
* Verrières, kunta Puy-de-Dômen departementissa Ranskassa
* Verrières, kunta Viennen departementissa Ranskassa
* Verrières-le-Buisson, kunta Essonnen departementissa Ranskassa
Chrislain Matsima

**Chrislain Matsima** (s. 15. toukokuuta 2002 Colombes, Ranska) on ranskalais-kongolainen jalkapalloilija, pelipaikaltaan keskuspuolustaja. Hän edustaa Ranskan Ligue 1:ssa pelaavaa AS Monacoa. Matsima on AS Monacon kasvatti ja pelannut seurassa koko uransa, lukuun ottamatta lainasopimuksia FC Lorientissa ja Clermont Footissa. 

Matsima on pelannut myös useissa Ranskan ikäkausimaajoukkueissa. Hän on mukana Ranskan olympiajoukkueessa olympialaisissa 2024 varapelaajana.

## Seurajoukkueura
Matsima siirtyi AS Monacon junioriakatemiaan vuonna 2017. Tätä ennen hän oli pelannut JSC Nanterren, AF De La Garenne-Colombesin ja RCFF Colombesin nuorisojoukkueissa.

AS Monacon edustusjoukkueessa Matsima teki debyyttinsä 27. syyskuuta 2020 Ligue 1:n ottelussa RC Strasbourgia vastaan. Hän tuli vaihdosta kentälle Wissam Ben Yedderin tilalle 77. peliminuutilla. Koko kaudella hän pelasi yhdeksässä Ligue 1:n ottelussa. Hän pelasi myös Ranskan cupissa kaksi ottelua.

Matsima pelasi kolmessa Eurooppa-liigan ottelussa kaudella 2021–2022, SC Bragaa, Real Sociedadia ja Sturm Grazia vastaan. Tämän lisäksi hän pelasi kaudella myös seitsemässä Ligue 1:n ottelussa ja kolmessa Ranskan cupin ottelussa. 

Matsima siirtyi elokuussa 2022 FC Lorientiin kauden puoleenväliin kestäneellä lainasopimuksella. Hän pelasi syyskaudella 2022 FC Lorientin paidassa kuusi Ligue 1:n ottelua ja yhden ottelun Ranskan cupissa. Loppukaudella palattuaan AS Monacoon hän pelasi kahdeksan ottelua Ligue 1:ta ja kaksi ottelua Eurooppa-liigaa. 

Tammikuun 2024 siirtoikkunan viimeisenä päivänä Matsima siirtyi puolen vuoden lainasopimuksella Clermont Footiin. Hän teki ensiesiintymisensä joukkueessa 4. helmikuuta 2024 Ligue 1:n ottelussa LOSC Lilleä vastaan. Koko loppukaudella hän pelasi 14 Ligue 1:n ottelussa, joissa hän teki yhden maalin. Hän ehti pelata myös AC Monacon riveissä kuusi ottelua sarjaa ja yhden ottelun Ranskan cupia ennen lainasiirtoaan. 

## Maajoukkueura
Matsima on monia Ranskan juniorimaajoukkueita. Vuonna 2019 hän oli mukana alle 17-vuotiaiden EM- ja MM-kilpailuissa. Hän pelasi niissä yhteensä 11 ottelua. Tämän lisäksi hän on pelannut myös Ranskan alle 16-, 18-, 20- ja 21-vuotiaiden maajoukkueissa ystävyys- ja EM-karsintaotteluita. Hänet valittiin Ranskan olympialaisjoukkueeseen varapelaajana.

## Lähteet
Ruotsi kesäolympialaisissa 2020

**[[Ruotsi olympialaisissa|Ruotsi]]** saavutti kesällä 2021 käydyissä Tokion kesäolympialaisissa yhdeksän mitalia, joista kolme oli kultaa ja kuusi hopeaa. Kultamitaleista kaksi tuli yleisurheilusta ja yksi ratsastuksesta. Maa sai mitaleja myös purjehduksesta, uinnista ja jalkapallosta.

## Mitalistit
### Kultaa
* Armand Duplantis – yleisurheilu, miesten seiväshyppy
* Daniel Ståhl – yleisurheilu, miesten kiekonheitto
* Henrik von Eckermann, Malin Baryard-Johnsson, Peder Fredricson – ratsastus, esteratsastuksen joukkuekilpailu

### Hopeaa
* Simon Pettersson – yleisurheilu, miesten kiekonheitto
* Peder Fredricson – ratsastus, esteratsastuksen henkilökohtainen kilpailu
* Sarah Sjöström – uinti, naisten 50 metrin vapaauinti
* Josefin Olsson – purjehdus, naisten Laser Radial
* Anton Dahlberg, Fredrik Bergström – purjehdus, miesten 470
* Naisten joukkue – jalkapallo, naisten turnaus

## Lähteet
Tara Babulfath

**Tara Babulfath** (s. 3. tammikuuta 2006 Tukholma, Ruotsi) on ruotsalainen judoka, joka voitti pronssia kesäolympialaisissa 2024.

Tara Babulfath tulee painiperheestä, sillä hänen isänsä Mohammad edusti Ruotsia kreikkalais-roomalaisessa painissa olympialaisissa 2004 ja hänen äitinsä Ida Hellström voitti useita maailmanmestaruusmitaleita.

Babulfath liittyi kahdeksanvuotiaana IK Södran judoseuraan ja rakastui heti lajiin. Hän alkoi 15-vuotiaana kiertää kansainvälisiä nuorten kilpailuja ja sijoittui elokuussa 2021 kadettien (U18) EM-kilpailuissa hopealle. Seuraavana vuonna tuli EM-kultaa ja MM-hopeaa.

Babulfath osallistui toukokuussa 2023 judon maailmanmestaruuskilpailuihin, mutta niissä hän ei sijoittunut. Kadettien maailmanmestaruuskilpailuissa hän oli samana vuonna kolmas ja aikuisten EM-kilpailuissa seitsemäs.

Babulfathin ensimmäinen Grand Slam -turnaus oli Tokiossa joulukuussa 2023. Hän oli viides. Babulfathin todellinen läpimurto oli vuosi 2024, kun hän voitti helmikuussa Bakun Grand Slamin historian nuorimpana urheilijana. MM-kilpailuissa Abu Dhabissa hän voitti pronssia. Babulfath sijoittui olympialaisissa 2024 pronssille. Hän voitti ykkössijoitetun Assunta Scutton, mutta välieräottelussa Natsumi Tsunodaa vastaan Babulfathille tuomittiin kyseenalainen kolmas *shido*, joka takasi voiton Tsunodalle. Babulfathista tuli kuitenkin pronssimitalisti, kun hän voitti pronssiottelussa Kazakstanin Abiba Abužakjnovan.

## Lähteet
Bermuda kesäolympialaisissa 2024

**[[Bermuda olympialaisissa|Bermuda]]** osallistuu **[[kesäolympialaiset 2024|kesäolympialaisiin 2024]]** Pariisissa. Maata edustaa kahdeksan urheilijaa viidessä eri urheilumuodossa. Joukkueen lippua olympialaisten avajaisissa kantoivat kolmiloikkaaja Jah-Nhai Perinchief ja purjehtija Adriana Penruddocke.

## Joukkue
### Purjehdus

Bermuda sai purjehdukseen yhden maapaikan Pan-Amerikan kisoissa 2023, joissa Adriana Penruddocke oli Laser Radial -luokan kuudes.

* Adriana Penruddocke – naisten Laser Radial

### Soutu

Bermuda sai soutuun yhden maapaikan. Dara Alizadeh ansaitsi sen sijoituttuaan neljänneksi Amerikan karsintaregatassa Rio de Janeirossa 2024. Olympialaiset olivat hänelle toiset perättäiset.

* Dara Alizadeh – miesten yksikkö

### Triathlon

Bermuda sai kolme maapaikkaa triathloniin. Bermudalaisista Flora Duffy oli puolustava voittaja Tokion olympialaisista.

* Tyler Smith – miehet
* Flora Duffy – naiset
* Erica Hawley – naiset

### Uinti

Bermuda sai uintiin kaksi maapaikkaa universaalipaikkojen jaossa. Maan edustajat Emma ja Jack Harvey ovat keskenään sisarukset.

* Jack Harvey – miesten 100&nbsp;m selkäuinti
* Emma Harvey – naisten 100&nbsp;m selkäuinti

### Yleisurheilu

Bermuda sai yhden maapaikan yleisurheiluun. Kolmiloikkaaja Jah-Nhai Perinchief sai olympiapaikan ranking-pisteiden perusteella.

* Jah-Nhai Perinchief – miesten kolmiloikka

## Lähteet
Heggenes

**Heggenes** on taajama Øystre Slidren kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 0,5 neliökilometriä ja asukasluku 297 vuonna 2023.

## Lähteet

## Aiheesta muualla
Heggen sauvakirkko

**Heggen sauvakirkko** () on Øystre Slidren kunnassa Innlandetin läänissä Norjassa sijaitseva sauvakirkko 1200-luvulta. Sitä on historian saatossa muutettu useita kertoja, ja esimerkiksi sisustus on peräisin 1920-luvulta.
## Lähteet

## Aiheesta muualla
Nyrkkeily kesäolympialaisissa 2024

**[[Nyrkkeily]]ssä** kilpaillaan **[[kesäolympialaiset 2024|Pariisin 2024 kesäolympialaisissa]]** 27. kertaa. Nyrkkeilyssä kilpaillaan 27. heinäkuuta – 10. elokuuta 2024. Ottelut käydään Arena Paris Nordilla, sekä semifinaalit ja loppuottelut Stade Roland-Garrosissa. Naisille on kuusi ja miehille seitsemän painoluokkaa.

Pariisin nyrkkeilyohjelmassa on sama määrä painoluokkia kuin kolmessa edellisessä olympialaisissa, yhteensä kolmetoista (seitsemän miesten ja kuusi naisten). Kansainvälisen olympiakomitean tavoitteen mukaisesti on saavuttaa täysi sukupuolten tasa-arvo. Miesten painoluokkien määrää vähennettiin yhdellä ja naisten puolella korotettiin yhden painoluokan verran.

Nyrkkeilyssä Suomea edustaa Pihla Kaivo-oja 50 kg kärpässarjassa.

## Mitaliyhteenveto

### Miehet

### Naiset

## Lähteet
Erik Kiviniemi

**Erik Kiviniemi** (s. 29. syyskuuta 1955 Oravainen) on suomenruotsalainen näyttelijä, teatteriohjaaja ja teatterinjohtaja. Hän oli parhaan miespääosan Jussi -ehdokkaana nimiroolistaan Paul-Anders Simman elokuvassa *[[Sagojogan ministeri]]* (1997). Hän on johtanut Vaasassa sekä ruotsinkielistä Wasa Teateria (1990–) että suomenkielistä Vaasan kaupunginteatteria (2009–2019) ja on työskennellyt paljon myös Ruotsissa. Vuosina 2003–2008 Kiviniemi toimi teatterinjohtajana Norrbottensteaternissa Pohjois-Ruotsin Luulajassa.

Maanviljelijäperheessä Oravaisten Karvatin kylässä varttunut Kiviniemi työskenteli meijerissä ja leipomossa, kunnes revyissä esiintyminen sytytti teatterikipinän. Teatterikorkeakoulusta valmistuttuaan Kiviniemi näytteli Åbo Svenska Teaterissa vuodesta 1981. Hänen ensimmäisiä roolejaan siellä oli nuori Alan Strang Peter Shafferin psykologisessa draamassa *Equus*. 

Örebron lääninteatterissa Ruotsissa Kiviniemi näytteli 1980-luvun alkupuolella Georg Malviuksen ohjauksissa. Näitä olivat *Mannen från La Mancha* (useita rooleja), Arthur Millerin *Utsikt från en bro* (Rodolpho), Shakespearen *Romeo ja Julia* (Romeo) ja Martin Shermanin *Bent* (Max Bent).

Läpi 1990-luvun jatkuneessa ruotsalaisessa *[[Varustamo (televisiosarja)|Varustamo]]*-televisiosarjassa Kiviniemi näytteli 53 jaksossa Jussi Tola -nimistä hahmoa ja ohjasikin kymmenkunta sarjan jaksoa 1990-luvun puolivälissä.

Hänen myöhempiä roolejaan Suomen teattereissa olivat eversti Pickering *[[My Fair Lady]]ssä* Vaasan kaupunginteatterissa 2009 ja Willy Loman näytelmässä *[[Kauppamatkustajan kuolema|En handelsresandes död]] Wasa Teaterissa 2013.

Kiviniemen Suomessa tekemiä ohjaustöitä ovat muun muassa *Alla mina söner, Hemsöborna, Birdy, Cyrano, Colorado Avenue, Kauppamatkustajan kuolema, Kuka pelkää Virginia Woolfia?* ja *Mielensäpahoittaja*.

==Filmografia==
**Det är långt till New York* (1988)
**Naamiaiset* (*Maskeraden*, tv-elokuva 1992)
**Ilman kavaluutta* (tv-minisarja, 1996) – Juha Nyman
**Sagojogan ministeri* (1997) – ”ministeri”
**Lapin kullan kimallus* (1999) – Aleksander Theslöf
**Raid'' (2003) – Arpinaama

## Lähteet
Skogsvågen

**Skogsvågen** on taajama Øygardenin kunnassa Vestlandin läänissä Norjassa. Taajaman pinta-ala on 0,5 neliökilometriä ja asukasluku 546 vuonna 2023.

## Lähteet
Blomvågen

**Blomvågen** tai **Blomvåg** on taajama Øygardenin kunnassa Vestlandin läänissä Norjassa. Taajaman pinta-ala on 0,7 neliökilometriä ja asukasluku 499 vuonna 2023.

## Lähteet
8kun

**8kun** (vuoteen 2019 asti *8chan*) on vuonna 2013 perustettu kuvafoorumi. Siitä kehittyi äärioikeiston ja QAnon-salaliittoteorian kannattajien pitkään suosima alusta. Sivustolla on jaeltu myös lapsipornoa.

Fredrick Brennan perusti 8kunin vuonna 2013. Hän teki siitä 4chania ulkoisesti muistuttavan, mutta antoi käyttäjille mahdollisuuden omien aihealueiden luomiseen. Näin palvelu otti käyttöönsä Redditin edut. 8kun oli aluksi harvojen käyttämä, mutta sen suosio kasvoi voimakkaasti vuonna 2014. Tuolloin 4chan kielsi Gamergate-häirintäkampanjaan liittyneiden keskustelujen jatkamisen. 8kun-alustaa mainostettiin 4chania laajemman sananvapauden turvaavana. 8kunin hallintokulut nousivat, ja ne yritettiin kattaa Patreonin kautta kerätyillä lahjoituksilla. Patreon kuitenkin lopetti 8kunin palvelemisen pian käyttöehtojen rikkomisen johdosta. Vuoden 2014 loppupuolella Brennan myi sivuston Jim Watkinsille. Hän toimi silti sivuston muodollisena ylläpitäjänä vuoteen 2016 saakka. Vuoden 2018 alkupuolella QAnon-salaliittoteoriaan liittyneet julkaisut, ”Q-dropit” siirtyivät 4chanista 8kuniin. Jim Watkinsia on jopa epäilty niiden kirjoittajaksi. Henkilökohtainen riitaantuminen ja 8kunin kasvussa ollut ekstremistisen materiaalin määrä johtivat siihen, että Fredrick Brennan katkaisi yhteytensä Jim Watkinsiin ja 8kuniin vuonna 2018. 8kun oli lisäksi jonkin aikaa poistettuna Googlen hakutuloksista lapsipornoepäilyjen perusteella vuonna 2015.

Palveluntarjoajat vetivät palvelunsa 8kunilta vuonna 2019 sen kytkeydyttyä useisiin suuren näkyvyyden saaneisiin äärioikeistolaisiin väkivallantekoihin. Christchurchin moskeijaiskut videoitiin suorana lähetyksenä laudalle, jonka muut keskustelijat ylistivät iskua ja kannustivat muita ylittämään Christchurchin joukkomurhaajan uhrien lukumäärän. Lisäksi Powayn synagoga-ammuskelun tekijä julkaisi 8kun-alustalla antisemitististä sisältöä ennen rikostaan. El Pason ammuskelun tekijä ilmaisi tukensa valkoiselle ylivallalle ja ihailunsa Christchurchin joukkomurhaajaa kohtaan 8kunissa vain hieman ennen tekoaan. Watkinsia kuultiin Yhdysvaltain edustajainhuoneessa käsiteltäessä 8kunin roolia väkivaltaisten ääriliikkeiden kannattajien turvapaikkana. 8kun oli lähes kolmen kuukauden ajan poissa, mutta palasi nettiin marraskuussa 2019. Tällöin alkuperäisen 8chan-nimen tilalle otettiin nimi 8kun. Yhdysvaltain kongressitalon valtaukseen vuonna 2021 osallistuneet käyttivät 8kunia kommunikoinnissaan, minkä seurauksena Watkins kutsuttiin jälleen kongressiin todistajana. 8kunia oli suojannut palvelunestohyökkäyksiltä lokakuusta 2020 lähtien DDoS-Guard, joka kuitenkin katkaisi yhteytensä 8kuniin kongressitalon valtauksen jälkeen. 8kunin ja DDoS-Guardin välisen yhteyden paljasti ensimmäisenä turvallisuusalan tutkija ja toimittaja Brian Krebs. Helmikuussa 2024 8kun otti käyttöön keskustelubotin.

## Lähteet
Diana Bacosi

**Diana Bacosi** (s. 13. heinäkuuta 1983 Città della Pieve) on italialainen haulikkoampuja. Hän voitti skeet-ammunnassa olympiakultaa Rio de Janeiron olympialaisissa 2016 ja saavutti olympiahopeaa Tokiossa 2021. Pariisissa 2024 hän voitti skeetin sekaparikilpailun olympiakultaa Gabriele Rossettin kanssa.

Rio de Janeiron olympialaisissa 2016 Bacosi oli alkukilpailussa kolmas 72 pisteellä pisteen verran kiinalaista Wei Mengiä jäljessä. Välierässä Bacosi ampui 15 pistettä ja pääsi loppuotteluun täydet 16 osumaa ampunutta maannaistaan Chiara Caineroa vastaan. Loppuottelussa Bacosi vei kultaa voittamalla Caineron pistein 15–14. Tokion olympialaisissa 2021 Bacosi oli alkukilpailussa toinen edellään Kiinan Wei Meng. Loppukilpailussa hän oli ennen viimeistä sarjaa tasoissa yhdysvaltalaisen Amber Englishin kanssa mutta hävisi tälle lopulta yhden pisteen erolla lopputuloksellaan 55 pistettä.

## Lähteet
Charles Coste

**Charles Gustave Léonce Coste** (8. helmikuuta 1924 Ollioules, Var – 30. lokakuuta 2025) oli ranskalainen kilpapyöräilijä.

Lontoon olympialaisissa 1948 Coste voitti kultaa ratapyöräilyn joukkuetakaa-ajossa. Saman vuoden MM-kilpailuissa hän sai henkilökohtaisessa takaa-ajokilpailussa pronssia. Vuoden 1948 lopussa hän siirtyi ammattilaiseksi ja ajoi ammattilaisena vuoteen 1959 asti. Hän osallistui Italian ympäriajoon kolmesti ja sijoittui parhaimmillaan kokonaiskilpailussa 40:nneksi vuonna 1956. Ranskan ympäriajoon hän osallistui kahdesti, mutta ei ajanut kertaakaan kilpailua loppuun asti.

Coste oli mukana 2024 Pariisin olympialaisten avajaisissa olympiatulta kuljettaneen soihtuviestin viimeisessä vaiheessa. Hän oli toiseksi viimeinen tulenkantaja ennen olympiatulen sytyttäneitä Teddy Rineriä ja Marie-José Péreciä.

## Lähteet
Aleksi Leppä

**Aleksi Leppä** (s. 2. syyskuuta 1994 Hamina) on suomalainen kivääriampuja. Hän edustaa Haminan Ampumaseuraa. Hän voitti vuonna 2018 kaksi maailmanmestaruutta 300 metrin matkan kilpailuissa. Hän edusti Suomea Pariisin kesäolympialaisissa 2024.

Leppä voitti Changwonin MM-kilpailuissa 2018 kultaa 300 metrin matkalta vakiokiväärin 3&nbsp;×&nbsp;20 laukauksen kilpailussa tuloksella 580 ja vapaakiväärin 3&nbsp;×&nbsp;40 laukauksen kilpailussa tuloksella 1172.  Bakun MM-kilpailuissa 2023 hän saavutti olympiapaikan sijoittumalla kuudenneksi 50 metrin pienoiskiväärin 3&nbsp;×&nbsp;20 laukauksen kilpailussa. Pariisin olympialaisissa 2024 hän sijoittui ilmakiväärikilpailussa 22:nneksi tuloksella 627,8 ja pienoiskiväärillä 24:nneksi tuloksella 586.

Aleksi Lepän valmentajana toimi hänen isänsä Marko Leppä (1965–2024), joka kilpaili kansallisella tasolla pistooliampujana. Hän kuoli lentokoneessa saamaansa sairauskohtaukseen matkalla Pariisin olympialaisiin.

## Lähteet
Rugby kesäolympialaisissa 2024 – miesten turnaus

**Miesten rugbyturnaus [[Kesäolympialaiset 2024|Pariisin olympialaisissa 2024]]** käytiin Stade de Francella, Saint-Denissä. Ottelut pelattiin 24.–27. heinäkuuta. Turnaukseen osallistui 12 joukkuetta. Hallitsevana mestarina turnaukseen lähti Fidži.

Loppuottelussa isäntämaa Ranska voitti hallitsevan mestarin Fidžin 28–7. Olympiakulta oli Ranskan historian ensimmäinen. Pronssiottelussa Etelä-Afrikka voitti Australian 26–19.

## Alkulohkot

### Lohko A




### Lohko B




### Lohko C




### Lohkokolmosten vertailu
Lohkovaiheen päätyttyä lohkossaan kolmanneksi sijoittuneet joukkueet asetettiin keskinäiseen vertailuun, josta kaksi parasta joukkuetta selvisi puolivälieriin.

## Pudotuspelit

### Mitaliottelut





### Sijat 5.-8.





### Sijat 9.-12.





## Järjestys

## Mitalistijoukkueiden pelaajat

## Lähteet
Stade nautique du Roucas Blanc

**Roucas-Blancin venesatama** ( eli ) on venesatama ja kilpailukeskus Marseillessa Etelä-Ranskassa, Välimeren rannalla.  Satama toimii vuoden 2024 kesäolympialaisten purjehduskilpailujen kotisatamana. 

## Lähteet

## Aiheesta muualla
* OSM-karttalinkki Marseillen Roucas-Blancin venesatamaan
Heisenbugi

**Heisenbugi** on ohjelmistovirhe, joka tuntuu häviävän tai muuttavan käyttäytymistään, kun sitä yritetään tutkia. Termi on Werner Heisenbergin (1901–1976) nimeen  pohjautuva sanaleikki. Hän oli fyysikko, joka ensimmäisenä havaitsi havainnoijan vaikutuksen kvanttimekaniikassa eli sen, että järjestelmän havainnointi väistämättä muuttaa sen tilaa.  Elektroniikassa perinteinen nimi tälle ilmiölle on anturivaikutus, jossa anturi, joka on kytketty erilaisiin laitteisiin, automaattisesti muuttaa niiden käyttäytymistä.

## Lähteet

## Aiheesta muualla
* 
*
Saint-Parres-aux-Tertres

**Saint-Parres-aux-Tertres** on kunta Ranskassa Auben departementissa Grand Estin alueella. Se sijaitsee noin kolme kilometriä Troyes'n kaupungista itään.

Saint-Parresin kirkko on rakennettu 1500-luvulla, ja se on listattu historialliseksi monumentiksi vuonna 1942. Kirkko on nimetty vuonna 275 kuolleen pyhimyksen Patrocle Troyeslaisen mukaan. Vuonna 1981 kirkon ympärillä tehdyissä arkeologisissa kaivauksissa löydettiin noin kymmenen sarkofagia, jotka ovat 200- ja 700-luvuilta. Ne ovat esillä kirkon lähellä olevassa museossa.

## Lähteet

## Aiheesta muualla
Erkki Keldo

**Erkki Keldo** (s. 7. marraskuuta 1990) on virolainen reformipuolueen poliitikko ja maansa nykyinen talous- ja teollisuusministeri heinäkuusta 2024. Keldo on ollut Riigikogun jäsen vuodesta 2021.
## Yksityiselämä
Keldo elää avoliitossa ja hänellä on yksi lapsi.
## Lähteet

## Aiheesta muualla
Erann DD

**Erann DD** (oik. **Erann David Drori**; s. 7. syyskuuta 1967) on tanskalainen rockmuusikko. Hän oli 1990-luvulla mukana Zapp Zapp- ja Drori-Hansen Furniture -yhtyeissä ja siirtyi vuosituhannen vaihteessa soolouralle. Vuonna 2009 hän julkaisi ensimmäisen tanskankielisen levynsä *Byen kalder*.
## Lähteet

## Aiheesta muualla
Ratsastus kesäolympialaisissa 2024

**[[Ratsastus|Ratsastuksessa]]** kilpaillaan Pariisin kesäolympialaisissa 2024 kenttä-, koulu- ja esteratsastuksessa, joista jokaisesta on ohjelmassa yksilökilpailu ja joukkuekilpailu. Kenttäratsastus on ohjelmassa 27.–29. heinäkuuta, kouluratsastus 30. heinäkuuta – 4. elokuuta ja esteratsastus 1.–6. elokuuta.

## Mitaliyhteenveto

## Lähteet
Patrocle Troyeslainen

**Patrocle Troyeslainen** (, ) oli kirkon pyhimys, joka kuoli marttyyrina Troyes’ssa vuonna 259.

Hän oli Troyes’ssa asunut aatelismies ja Rooman kansalainen. Hänet ilmeisesti mestattiin Rooman keisari Aurelianuksen käskystä vuonna 259, koska hän ei kieltänyt kristinuskoaan. Kölnin arkkipiispa Bruno siirsi hänen pyhäinjäännöksensä Kölniin vuonna 960. Sieltä ne siirrettiin Soestiin vuonna 963.

## Lähteet

## Aiheesta muualla
Ben Maher

**Benjamin Richard "Ben" Maher** (s. 30. tammikuuta 1983 Enfield) on brittiläinen esteratsastaja. Hän on kaksinkertainen olympiavoittaja.

Maher kilpaili olympialaisissa ensimmäisen kerran Pekingissä 2008 ratsunaan Rolette. Hän sijoittui joukkuekilpailussa viidenneksi ja henkilökohtaisessa kilpailussa 20:nneksi. Lontoossa 2012 hän voitti Tripple X -ratsullaan joukkuekilpailussa olympiakultaa ja sijoittui henkilökohtaisessa kilpailussa yhdeksänneksi. Rio de Janeiron olympialaisissa 2016 hänen ratsunaan oli Tic Tac, ja sijoitus oli joukkuekilpailussa 12:s sekä henkilökohtaisessa kilpailussa 25:s.

Kesällä 2021 kilpailluissa Tokion olympialaisissa Maher voitti henkilökohtaisessa kilpailussa Explosion X -ratsullaan kultaa. Loppukilpailussa kuusi ratsastajaa pääsi radan läpi ilman virhepisteitä ja joutui uusintaan. Myös uusinnassa kaikki kuusi välttyivät virhepisteiltä, mutta Maher voitti kultaa olemalla nopein ajallaan 37,85 sekuntia, millä hän voitti Ruotsin Peder Fredricsonin 0,17 sekunnilla. Maher jätti ratsastamatta joukkuekilpailun loppukilpailussa säästääkseen hevostaan Britannian jo menetettyä mitalimahdollisuutensa kahden ensimmäisen ratsastajan jälkeen.

## Lähteet
Latvian maanviljelijöiden liitto

**Latvian maanviljelijöiden liitto** (, lyh. **LZS**) on vuonna 1917 perustettu maanviljelijöitä edustava puolue Latviassa. Vuonna 2023 Latvian maanviljelijöiden liitolla oli  1350 jäsentä. Puolueen puheenjohtaja on Viktors Valainis. Yhdessä Latvian vihreän puolueen kanssa se muodostaa puolueliiton nimeltä Vihreiden ja maanviljelijöiden liitto.

## Lähteet
Ethan Mbappé

**Ethan Mbappé Lottin** (s. 29. joulukuuta 2006 Montreuil, Ranska) on ranskalais-kongolainen jalkapalloilija, pelipaikaltaan keskikenttä. Hän edustaa ranskalaista LOSC Lilleä. 

## Seurajoukkueura
Mbappé siirtyi vuonna 2017 Paris Saint-Germainin junioriakatemiaan, pelattuaan ensin AS Bondyn nuorissa vuodet 2015-2017.

Mbappé teki ammattilaisdebyyttinsä Paris Saint-Germainin edustusjoukkueessa 20. joulukuuta 2023 Ligue 1:n ottelussa FC Metziä vastaan. Hän tuli vaihdosta kentälle Manuel Ugarten tilalle 92. peliminuutilla. Samalla kaudella hän pelasi myös sarjaotteluissa FC Lorientia vastaan ja FC Metziä vastaan uudestaan. Tämän lisäksi hän pelasi myös kahdessa Ranskan cupin ottelussa.

Heinäkuussa 2024 Mbappé siirtyi LOSC Lilleen ilmaissiirrolla ja sopimuksella vuoteen 2027 asti.

## Yksityiselämä
Mbappélla on yksi isoveli, Kylian Mbappé, joka pelaa jalkapalloa ammatikseen Real Madridissa.

## Saavutukset
Päivitetty 28. heinäkuuta 2024.

**[[Paris Saint-Germain FC|Paris Saint-Germain]]**

* Ligue 1:n mestaruus kaudella 2023–2024
* Ranskan cupin mestaruus kaudella 2023–2024

## Tilastot
Päivitetty 28. heinäkuuta 2024.

## Lähteet
Biomateriaalit

**Biomateriaalit** ovat materiaaleja, joista voidaan tehdä aineita tai laitteita, jotka liittyvät biologiaan. Joitakin hyödyntää voidaan eliöiden kudoksien hoitamisessa. Ne ovat alunperin biologisia ja joitakin käytetään biologisina, mutta osa niistä tehdään synteettisiksi. Synteettiset biomateriaalit voivat olla keraamisia, komposiitteja tai ne voivat sisältää polymeereja. Biomateriaaleissa käytetään myös yhdistelmämateriaaleja. Biologisia materiaaleja saadaan ihmisten ja eläinten luusta, rustosta, ihosta tai sidekudoksesta. Biomateeriaaleille on asetettu laatuvaatimuksia ja synteettisiä biomateriaaleja koskien EU:ssa on asetuksia turvallisuusvaatimuksista. Biomateriaaleista tehdään myös biomuovia.

## Lähteet